CELEX: C2007/042/61
Language: el
Date: 2007-02-24 00:00:00
Title: Υπόθεση T-401/06: Προσφυγή της 28ης Δεκεμβρίου 2006 — Brosmann Footwear (HK) κ.λπ. κατά Συμβουλίου

24.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 42/34
            
         Προσφυγή της 28ης Δεκεμβρίου 2006 — Brosmann Footwear (HK) κ.λπ. κατά Συμβουλίου
   (Υπόθεση T-401/06)
   (2007/C 42/61)
   Γλώσσα διαδικασίας: η αγγλική
   Διάδικοι
   
      Προσφεύγουσες: Brosmann Footwear (HK) Ltd (Kowloon, Χονγκ Κονγκ), Seasonable Footwear (Zhong Shan) Ltd (Banfu, Κίνα), Lung Pao Footwear (Guangzhou) Ltd (Guangzhou, Κίνα), Risen Footwear (HK) Co. Ltd (Kowloon, Χονγκ Κονγκ) (εκπρόσωποι: L. Ruessmann, A. Willems, δικηγόροι)
   
      Καθού: Συμβούλιο της Ευρωπαϊκής Ενώσεως
   Αιτήματα των προσφευγουσών
   Οι προσφεύγουσες ζητούν από το Πρωτοδικείο:
   
               —
            
            
               να ακυρώσει τον κανονισμό (ΕΚ) 1472/2006 του Συμβουλίου, καθόσον επιβάλλει δεσμούς αντιντάμπινγκ στις εξαγωγές των προσφευγουσών·
            
         
               —
            
            
               να καταδικάσει το Συμβούλιο στα δικαστικά έξοδα.
            
         Ισχυρισμοί και κύρια επιχειρήματα
   Με την υπό κρίση προσφυγή, οι προσφεύγουσες ζητούν την ακύρωση του προσβαλλομένου κανονισμού, καθόσον επιβάλλει δεσμούς αντιντάμπινγκ στις εξαγωγές τους προς την Ευρωπαϊκή Ένωση. Η προσφυγή στηρίζεται στους εξής λόγους ακυρώσεως:
   
               —
            
            
               Παράβαση των άρθρων 2, παράγραφος 7, στοιχείο β', και 9, παράγραφος 5, του κανονισμού (ΕΚ) 384/96 του Συμβουλίου, για την άμυνα κατά των εισαγωγών που αποτελούν αντικείμενο ντάμπινγκ (στο εξής: ο βασικός κανονισμός), του άρθρου VI της ΓΣΔΕ, καθώς και προσβολή των αρχών της απαγορεύσεως των διακρίσεων, του nemo auditur και της προστασίας της δικαιολογημένης εμπιστοσύνης, λόγω της παραλείψεως των κοινοτικών οργάνων να εξετάσουν ατομικά κάθε αίτηση για τη χορήγηση καθεστώτος οικονομίας της αγοράς (ΚΟΑ) και για ατομική μεταχείριση (ΑΜ)·
            
         
               —
            
            
               παράβαση των άρθρων 18 και 20 του βασικού κανονισμού και προσβολή των δικαιωμάτων άμυνας των προσφευγουσών, λόγω της παραλείψεως των κοινοτικών οργάνων να ενημερώσουν τις προσφεύγουσες ως προς τη συνέχεια που δόθηκε στις αιτήσεις τους για τη χορήγηση ΚΟΑ και για ΑΜ·
            
         
               —
            
            
               πρόδηλη πλάνη εκτιμήσεως και παράβαση του άρθρου 5, παράγραφος 4, του βασικού κανονισμού, όσον αφορά την αξιολόγηση της στάσεως των κοινοτικών παραγωγών ως προς την υποστήριξη της έρευνας, του άρθρου 1, παράγραφος 4, του βασικού κανονισμού, όσον αφορά τον ορισμό των προϊόντων που εμπίπτουν στο πεδίο εφαρμογής του, του άρθρου 17 του βασικού κανονισμού και του άρθρου 253 ΕΚ, όσον αφορά την επιλογή του δείγματος παραγωγών εξαγωγέων, του άρθρου 3, παράγραφος 2, του βασικού κανονισμού και του άρθρου 253 ΕΚ, όσον αφορά τη διαπίστωση της υπάρξεως ζημίας, του άρθρου 3, παράγραφος 2, του βασικού κανονισμού, όσον αφορά τη διαπίστωση της υπάρξεως αιτιώδους συνάφειας μεταξύ των εισαγωγών που αποτελούν αντικείμενο ντάμπινγκ και της ζημίας, και, τέλος, του άρθρου 9, παράγραφος 4, του βασικού κανονικού, όσον αφορά τον υπολογισμό του επιπέδου εξαλείψεως της ζημίας.